Notodden kirke

Notodden kirke er en basilika fra 1938 i Notodden kommune, Telemark fylke. Arkitektene vant en arkitektkonkurranse i 1932, men gjennomføringen drøyde noen år. Byggverket er i tegl og har 330 plasser, mot opprinnelig 650. Kirken ble i sin tid gitt som gave til Notodden by av Tinfos-direktør, Ole Halvorsen Holta. Det er reist en statue av Holta, i parken foran kirken. Utformingen har sterke likhetstrekk med Lillestrøm kirke, som er tegnet av de samme arkitektene. Likhetstrekkene omfatter også interiør og altertavle. Sistnevnte er laget av Henrik Sørensen. Det er ikke kirkegård ved kirken. Notodden gravlund (tatt i bruk 1915) er et annet sted i byen. Referanser Litteratur Dahle, Einar; Havran, Jiri (2008). Kirker i Norge, bind 6: Modernismen. 1900-tallet. Oslo: ARFO. s. 68–73. ISBN 978-82-91399-12-6. CS1-vedlikehold: Flere navn: forfatterliste (link) Henriksveen, Herman, red. (1986). Kirker i Telemark. Stathelle: Flora forlag. s. 56-57. ISBN 82-90695-00-4. Rasmussen, Alf Henry (1993). «Notodden kirke». Våre kirker. Norsk kirkeleksikon. Kirkenær: Vanebo forlag. s. 487. ISBN 82-7527-022-7. Eksterne lenker (no) «Notodden kirke». Kirkesøk. Den norske kirke. Notodden kirkes nettsted (no) «Notodden kirke». Kulturminnesøk. Riksantikvaren – Direktoratet for kulturminneforvaltning.